औद्योगिक क्षेत्र थाना प्रभारी डी.के. जोशी ने बताया व्यापारी रितेश पिता राधेश्याम सेठिया (35) निवासी बजाजखाना का शव गुरुवार शाम 4 बजे मामटखेड़ा से थोड़ी दूर रोड किनारे खेत में मिला। उनकी बाइक रोड पर स्टैंड पर खड़ी थी। मोबाइल गायब है। शरीर काला पड़ गया। इससे शंका है जहरीला पदार्थ खाकर खुदकुशी की होगी। हालांकि मामला अभी जांच में है और हत्या की आशंका के चलते डॉक्टरों ने पैनल पीएम किया है। विस्तृत पीएम रिपोर्ट आने के बाद ही स्थिति स्पष्ट होगी। इतनी सूचना जरूर मिली है कि व्यापारी रितेश सेठिया इसी रविवार फैमिली पार्टी देने की तैयारी कर रहे थे और इसे लेकर घर पर प|ी व परिजन से कहासुनी भी हुई। विवाद क्या था और इसमें कितनी सच्चाई है, यह बयान दर्ज करने के बाद स्पष्ट होगा। शुक्रवार सुबह अंतिम संस्कार के बाद परिजन से पूछताछ कर पाएंगे।